जर्मनी के बारे में कहे गये एक वाक्य में उन्होंने एक महत्वपूर्ण बात जोड़ी. फियों और ले पेन ने राइन नदी को "जर्मन दुनिया" की सीमा बताया जिसके साथ इतिहास में फ्रांस के कई विवाद हुए हैं और जिसके साथ वह आज भी सहयोग कर रहा है. लेकिन यहां उन्होंने फियों से अलग जाकर एक बात जोड़ी, तब तक जब तक "हम फिर से सहयोगी का दर्जा नहीं पा लेते और उसके मातहत या गुलाम नहीं हैं." ले पेन के चुनाव मैनेजर इससे इंकार नहीं करते कि उनकी नेता ने फियों की कॉपी की है. ले पेन के पार्टनर लुई अलियो ने कहा, "मैं समझता हूं कि कंजरवेटिवों के एक हिस्से के साथ अस्मिता औरआजादी पर हमारे विचार साझा हैं." और वोट पाने के लिए ले पेन ने यूरो मुद्रा छोड़ने की मांग भी त्याग दी है. 70 प्रतिशत मतदाता यूरो छोड़ने के विरोधी हैं.